stanford-oval/wikipedia huggingface dataset:
Mihail Speranski
Epäsuosio ja suosion palaaminen > Lakien kodifikaatio

Speranski teki vuodesta 1833 Nikolai I:n kanslian II osastossa lakikodifikaatiota. Tarkoituksena oli koota voimassa olevat lakimääräykset ja yhtenäistää niitä. Ensin syntyi kronologinen kokoelma laeista ja ukaaseista vuosilta 1649–1833. Tätä nimitettiin taannehtivasti julkaistuksi asetuskokoelmaksi. Voimassa oleva oikeus julkaistiin omana kokoelmanaan. Näin pyrittiin pois mielivallasta, vaikka Venäjä olikin yksinvaltaisesti johdettu valtio.
Yksityiselämä

Speranski oli vuodesta 1798 naimisissa Elisabeth Stephenin kanssa ja heillä oli yksi tytär.
Kadunnimi Helsingissä

Speranskin mukaan nimettiin vuonna 1906 katu Helsingin Eirassa Speranskintieksi. Nimi poistettiin käytöstä useiden muiden venäläisten nimien tavoin vuonna 1928, mutta palautettiin 1998 nimeksi eräälle läheiselle kadunpätkälle, joka erotettiin Hernesaarenkadusta.
Nyrkkeily Kansainyhteisön kisoissa 2010

Kansainyhteisön kisojen 2010 nyrkkeily järjestettiin Talkatora Indoor Stadiumilla 5.–13. lokakuuta 2010. Kilpailujen ohjelmassa oli kymmenen sarjaa miehille.
Mitalistit

Lähde: cwgdelhi2010.org
| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| Kevyt kärpässarja (49 kg) | Paddy Barnes  Pohjois-Irlanti | Jafet Uutoni  Namibia | Amandeep Singh  Intia Muhammad Waseem  Pakistan |
| Kärpässarja (52 kg) | Suranjoy Mayengbam  Intia | Benson Njangiru  Kenia | Haroon Iqbal  Pakistan Oteng Oteng  Botswana |
| Kääpiösarja (56 kg) | Manju Wanniarachchi  Sri Lanka | Sean McGoldrick  Wales | Tirafalo Seoko  Botswana Louis Julie  Mauritius |
| Kevytsarja (60 kg) | Thomas Stalker  Englanti | Josh Taylor  Skotlanti | Jai Bhagwan  Intia Lomalito Moala  Tonga |
| Kevyt välisarja (64 kg) | Manoj Kumar  Intia | Bradley Saunders  Australia | Valentino Knowles  Bahama Louis Colin  Mauritius |
| Välisarja (69 kg) | Patrick Gallagher  Pohjois-Irlanti | Callum Smith  Englanti | Dilbag Singh  Intia Carl Hield  Bahama |
| Keskisarja (75 kg) | Eamonn O'Kane  Pohjois-Irlanti | Anthony Ogogo  Englanti | Keiran Harding  Wales Vijender Singh  Intia |
| Raskas keskisarja (81 kg) | Callum Johnson  Skotlanti | Thomas McCarthy  Pohjois-Irlanti | Jermaine Asare  Wales Jushua Makonjie  Kenia |
| Raskassarja (91 kg) | Simon Vallily  Englanti | Steven Ward  Pohjois-Irlanti | Awusone Yekeni  Ghana Stephen Simmons  Skotlanti |
| Superraskas sarja (yli 91 kg) | Paramjeet Samota  Intia | Tariq Abdul Haqq  Trinidad ja Tobago | Junior Fa  Tonga Blaise Yepmou  Kamerun |
Pablo Zelaya Sierra

Pablo Zelaya Sierra (30. lokakuuta 1896 Ojojona – maaliskuu 1933 Tegucigalpa) oli hondurasilainen taidemaalari. Hän oli yksi varhaisimmista hondurasilaisista modernisteista.
Zelaya Sierra valmistui opettajaksi, mutta lähti sitten Costa Ricaan ja opiskeli siellä taidekoulussa. Vuonna 1920 Zelaya Sierra lähti Hondurasin hallinnon rahoituksella opiskelemaan San Fernandon kuninkaalliseen taideakatemiaan Madridiin. Siellä hän sai opetusta Manuel Beneditolta ja Daniel Vázquez Díazilta. Zelaya Sierra pysyi Euroopassa vuoteen 1932 saakka ja tutustui varsinkin postimpressionismiin. Hänen teoksensa saivat Espanjassa hyvän vastaanoton, ja niitä oli esillä muun muassa Ateneo de Madridissa. Yksi Zelaya Sierran viimeisistä ja tunnetuimmista maalauksista on Hermanos contra Hermanos. Hänen saamansa huomio oli aikansa Hondurasissa vähäisempää kuin Espanjassa. Sittemmin hän on saanut laajempaa tunnustusta myös Hondurasissa, ja hänen mukaansa on nimetty kansallinen taidepalkinto.
Zelaya Sierraa on tyylillisesti verrattu Diego Riveraan ja Candido Portinariin. Hänet haudattiin Cementerio General de Tegucigalpaan, ja Museo del Hombre Hondureño teetätti myöhemmin hänen haudalleen rintakuvan.
Moravanyn venus

Moravanyn venus
Moravanyn venus (slovakiksi Moravianska venuša) on myöhäispaleoliittiselta kaudelta peräisin oleva venusveistos. Se on 7,6 senttimetriä korkea naishahmoa esittävä norsunluusta tehty veistos, joka on noin 22 000 vuotta vanha. Se on tehty Gravetten kulttuurin loppuvaiheen aikana.
Patsas löydettiin sattumalta peltotöiden yhteydessä vuonna 1938 Moravany nad Váhomin lähellä. Tarkka löytöpaikka vaihtelee hieman eri arkistolähteiden välillä. Se kuitenkin hävisi useaksi vuodeksi ulkomaille ja palautettiin Slovakiaan 1968.
Aiheesta muualla

Kuvia tai muita tiedostoja aiheesta Moravanyn venus Wikimedia Commonsissa
Mercedes-Benz Vito (W447)

Mercedes-Benz W447 on Mercedes-Benz Viton kolmannen sukupolven malli, jota on valmistettu vuodesta 2014 lähtien. Yhdysvalloissa ja Kanadassa mallin nimenä on Mercedes-Benz Metris, Australiassa Mercedes-Benz Valente.
Mercedes-Benz W447 (2014–)

| Mercedes-Benz W447 |
| --- | --- |

Valmistustiedot
Valmistusmaa:   Espanja  Meksiko
Valmistaja:  Mercedes-Benz
Konserni:  Mercedes-Benz Group
Valmistusvuodet:  2014–
Muut nimet:  Mercedes-Benz Metris Mercedes-Benz Valente
Korimalli:  pakettiauto tila-auto
Edeltäjä:  Mercedes-Benz W639
Polttoaine:  diesel
Vuoden 2014 Euro NCAP -kolaritestistä V-sarja sai tulokseksi täydet viisi tähteä.
Aiheesta muualla

Kuvia tai muita tiedostoja aiheesta Mercedes-Benz Vito (W447) Wikimedia Commonsissa
Mercedes-Benz V-sarja
Mister Blues

| Mister Blues Pepe Ahlqvist & UMO Jazz Orchestra |
| --- | --- | --- |

Studioalbumin tiedot
 Julkaistu: 19. joulukuuta 2006
 Tuottaja(t): Matti Lappalainen, Olli Haavisto, Pepe Ahlqvist
 Tyylilaji: rhytm and blues
 Levy-yhtiö: Bluelight
Pepe Ahlqvistin muut julkaisut
| Small Timer 2003 | Mister Blues 2006 | Näillä mailla 2010 |
Mister Blues on Pepe Ahlqvist & UMO Jazz Orchestran albumi, joka julkaistiin 19. joulukuuta 2006.
Kappaleet

Don't Stare at Me – 4.25  (P. Ahlqvist)
Shot From the Saddle – 4.29  (J. Henson)
Senor Blues – 7.08  (H. Silver)
Unfair World – 6.13  (P. Ahlqvist, T. Nuorva)
Heal Me with the Blues – 4.41  (T. Pratskin, P. Ahlqvist)
Come On Home – 5.12  (W. Mitchell, E. Randle)
Dancemaster – 5.18  (P. Ahlqvist, T. Nuorva)
A Cicada of Chicago – 4.19  (P. Ahlqvist, T. Nuorva)
No More Affection – 4.55  (T. Pratskin, P. Ahlqvist)
Last Hope's Gone – 5.44  (D. Sanborn, P. Butterfield, J. Haynie)
T´s & B´s – 3.39  (H. Rantanen, T. Nuorva)
A Blues Disease – 3.45  (P. Ahlqvist)
So Excited – 6.53  (R.B. King, G. Jemmott)
Arvostelut

Soundi:
Aiheesta muualla

Mister Blues discogs.com -sivustolla
Moravica

Moravica (serb. Моравичка област) on piirikunta Serbian keskiosissa. Vuoden 2011 väestönlaskennassa sen asukasluku oli 212 603.
Aiheesta muualla

Kuvia tai muita tiedostoja aiheesta Moravica Wikimedia Commonsissa
Serbian piirikunnat
Bor •
Braničevo •
Jablanica •
Kolubara •
Mačva •
Moravica •
Niš •
Pčinja •
Pirot •
Podunavlje •
Pomoravlje •
Rasina •
Raška •
Šumadija •
Toplica •
Zaječar •
Zlatibor
Vojvodinan piirikunnat:
Etelä-Bačka •
Etelä-Banat •
Keski-Banat •
Länsi-Bačka •
Pohjois-Bačka •
Pohjois-Banat •
Srem
Moray Firth

Moray Firthin sijainti.
Moray Firth (gaeliksi An Cuan Moireach, Linne Mhoireibhm, Caolas Mhoireibh) on Pohjanmereen kuuluva kolmionmuotoinen merenlahti, joka sijaitsee Skotlannin rannikolla. Sen pohjukka sijaitsee Invernessin pohjoispuolella Beauly Firthin suulla, jonka lähistöllä siihen laskee neljä jokea: Spey, Lossie, Findhorn ja Nairn.
Lahdella on rantaviivaa yhteensä noin 800 kilometriä. Pohjoinen rantaviiva kulkee Beauly Firthista koilliseen Cromarty Firthin ja Dornoch Firthin ohi ja päättyy Duncansby Headiin. Eteläinen rantaviiva polveilee itään Morayn ja Aberdeenshiren rannikkoa pitkin Fraserburghin kaupunkiin asti. Alueen tärkeimpiä elinkeinoja ovat matkailu, kalastus ja öljyteollisuus.
Aiheesta muualla

Kuvia tai muita tiedostoja aiheesta Moray Firth Wikimedia Commonsissa
Mercedes-Benz Vito (W639)

Mercedes-Benz W639 on Mercedes-Benz Viton toisen sukupolven malli, jota valmistettiin vuosina 2003–2014. Sen tila-autoversio on nimeltään Mercedes-Benz Viano.
Mercedes-Benz W639 (2003–2014)

| Mercedes-Benz W639 |
| --- | --- |

Valmistustiedot
Valmistusmaa:   Espanja  Kiina
Valmistaja:  Mercedes-Benz
Konserni:  Daimler
Valmistusvuodet:  2003–2014
Korimalli:  pakettiauto tila-auto
Edeltäjä:  Mercedes-Benz W638
Seuraaja:  Mercedes-Benz W447
Teknisesti samankaltaisia:  Mercedes-Benz Viano
Polttoaine:  diesel
Vuoden 2008 Euro NCAP -kolaritestistä Viano sai tulokseksi neljä tähteä viidestä.
Aiheesta muualla

Kuvia tai muita tiedostoja aiheesta Mercedes-Benz Vito (W639) Wikimedia Commonsissa
Mercedes-Benz Viano
Olesnon piirikunta

Olesnon piirikunta (puol. powiat oleski) on yksi Opolen voivodikunnan piirikunnista. Piirikunnan arvioitu väkiluku oli vuoden 2019 lopussa 64 293. Siihen kuuluvat seitsemän kuntaa ovat Dobrodzień, Gorzów Śląski, Olesno, Praszka, Radłów, Rudniki ja Zębowice.
Olesnon väestöpyramidi 2014.
Vuoden 2019 lopussa piirikunnan asukkaista 51,2 prosenttia oli naispuolisia ja 48,8 prosenttia miespuolisia. Alle 18-vuotiaat muodostivat 16 prosenttia piirikunnan väestöstä, työikäiset 61,9 prosenttia ja eläkeikäiset 22,1 prosenttia väestön keski-iän ollessa 43,1 vuotta. Vuonna 2019 piirikunnassa syntyi 598 lasta. Olesnon piirikunnan väkiluvun ennakoidaan pienenevän 47 896 asukkaaseen vuoteen 2050 mennessä.
Morten Ivarsen

| Mitalit> Maa:   Norja.Miesten ratamelonta.MM-kilpailut  | Mitalit> Maa:   Norja.Miesten ratamelonta.MM-kilpailut  | Mitalit> Maa:   Norja.Miesten ratamelonta.MM-kilpailut  | Maa:   Norja> Miesten ratamelonta. |
| --- | --- | --- | --- |
|  Kultaa | Duisburg 1987 | K-4, 10 000 m |  |
|  Pronssia | Duisburg 1987 | K-1, 1 000 m |  |
|  Pronssia | Pariisi 1991 | K-1, 10 000 m |  |
Morten Ivarsen (s. 19. marraskuuta 1966 Bergen) on norjalainen ratameloja ja maailmanmestari.
Ivarsen edusti Norjaa Soulin kesäolympialaisissa 1988 ja Atlantan kesäolympialaisissa 1996. Soulissa 1988 hän sijoittui 1 000 metrin kajakkiyksikössä kahdeksanneksi ja kuului 1 000 metrin kajakkinelosessa Norjan alkuerissä karsiutuneeseen joukkueeseen. Atlantassa 1996 hän kilpaili jälleen 1 000 metrin kajakkinelosessa Norjan karsiutuessa välierissä. Ivarsen saavutti maailmanmestaruuden 10 000 metrin kajakkinelosessa Duisburgissa 1987. Hän voitti samoissa kisoissa myös pronssia 1 000 metrin kajakkiyksikössä. Ivarsen saavutti MM-pronssia uudelleen 10 000 metrin kajakkiyksikössä Pariisissa 1991.
Ivarsen kuuluu Fana KK -seuraan. Hän on pituudeltaan 178-senttimetrinen ja painaa 78 kilogrammaa.
Pablo Santos

Pablo Santos (1987 – 15. syyskuuta 2006) oli Monterreyssa, Meksikossa syntynyt näyttelijä, joka muutti perheineen Los Angelesiin ollessaan 12-vuotias. Hän tuli tunnetuksi Greetings from Tucson -sarjan tähtenä vuosina 2002–2003. Lisäksi hän esiintyi lukuisissa jaksoissa muissa televisio-ohjelmissa. Elokuvia, joissa hänet nähtiin, olivat Sea of Dreams ja Party Animalz.
Santos joutui 19-vuotiaana Meksikossa lentoturmaan, jossa saamiinsa vammoihin hän kuoli sairaalassa.
Aiheesta muualla

Pablo Santos Internet Movie Databasessa. (englanniksi)
Nyrkkeily kesäolympialaisissa 1908

Nyrkkeily
Vuoden 1908 kesäolympialaisten nyrkkeily järjestettiin 27. lokakuuta 1908 Northampton Institutessa, Clerkenwellissä, Lontoossa, Yhdistyneessä kuningaskunnassa. Tämä oli toinen kerta kun laji oli mukana olympialaisten ohjelmassa. Mukana oli 42 osanottajaa neljästä eri maasta. Tapahtumia oli viisi, jotka kaikki järjestettiin ainoastaan miehille.
Mitalistit

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kääpiösarja −116 lb (−52,6 kg) |  Yhdistynyt kuningaskunta Henry Thomas |  Yhdistynyt kuningaskunta John Condon |  Yhdistynyt kuningaskunta William Webb |
| Höyhensarja 116–126 lb (52,6–57,2 kg) |  Yhdistynyt kuningaskunta Richard Gunn |  Yhdistynyt kuningaskunta Charles Morris |  Yhdistynyt kuningaskunta Hugh Roddin |
| Kevytsarja 126-140 lb (57,2–63,5 kg) |  Yhdistynyt kuningaskunta Frederick Grace |  Yhdistynyt kuningaskunta Frederick Spiller |  Yhdistynyt kuningaskunta Harry Johnson |
| Keskisarja 140-158 lb (63,5–71,7 kg) |  Yhdistynyt kuningaskunta Johnny Douglas |  Australaasia Reginald Baker |  Yhdistynyt kuningaskunta William Philo |
| Raskassarja +158 lb (+71,7 kg) |  Yhdistynyt kuningaskunta Albert Oldman |  Yhdistynyt kuningaskunta Sydney Evans |  Yhdistynyt kuningaskunta Frederick Mostyn Park |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdistynyt kuningaskunta | 5 | 4 | 5 | 14 |
| 2. |  Australaasia | 0 | 1 | 0 | 1 |
Nyrkkeily kesäolympialaisissa 1904

Nyrkkeily
Vuoden 1904 kesäolympialaisten nyrkkeily järjestettiin 21. – 22. syyskuuta 1904 Physical Culture Gymnasiumissa, Saint Louisissa, Yhdysvalloissa. Tämä oli ensimmäinen kerta kun laji oli mukana olympialaisten ohjelmassa. Mukana oli 18 osanottajaa, joista kaikki olivat Yhdysvalloista. Tapahtumia oli seitsemän, jotka kaikki järjestettiin vain miehille.
Mitalistit

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kärpässarja &minus 105 lb (−47,6 kg) |  Yhdysvallat George Finnegan |  Yhdysvallat Miles Burke | Ei pronssimitalistia |
| Kääpiösarja 105–115 lb (47,6–52,2 kg) |  Yhdysvallat Oliver Kirk |  Yhdysvallat George Finnegan | Ei pronssimitalistia |
| Höyhensarja 115-125 lb (52,2–56,7 kg) |  Yhdysvallat Oliver Kirk |  Yhdysvallat Frank Haller |  Yhdysvallat Frederick Gilmore |
| Kevytsarja 125–135 lb (56,7–61,2 kg) |  Yhdysvallat Harry Spanjer |  Yhdysvallat Russell van Horn* |  Yhdysvallat Peter Sturholdt |
| Välisarja 135–145 lb (61,2–65,8 kg) |  Yhdysvallat Albert Young |  Yhdysvallat Harry Spanjer |  Yhdysvallat Joseph Lydon* |
| Keskisarja 145–158 lb (65,8–71,7 kg) |  Yhdysvallat Charles Mayer |  Yhdysvallat Benjamine Spradley | Ei pronssimitalistia |
| Raskassarja +158 lb (+71,7 kg) |  Yhdysvallat Samuel Berger |  Yhdysvallat Charles Mayer |  Yhdysvallat William Michaels |
* Alun perin Jack Egan voitti kevytsarjassa hopeamitalin ja välisarjassa pronssimitalin, mutta hänet hylättiin marraskuussa 1905, jolloin saatiin selville, että hänen oikea nimensä olikin Frank Joseph Floyd. AAU:n säännöt kielsivät ottelemisen väärällä nimellä.
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdysvallat | 7 | 7 | 4 | 18 |
Maximus af Schultén

| Maximus af Schultén |
| --- | --- |
 Max af Schultén. Albert Edelfeltin Nylands Nationin tilauksesta maalaama muotokuva.
Henkilötiedot
Syntynyt: 21. syyskuuta 1847 Helsinki
Kuollut: 13. toukokuuta 1899 (51 vuotta) Helsinki
Ammatti:  kirurgi, professori
Arvonimi: vapaaherra
Maximus Widekind af Schultén (21. syyskuuta 1847 Helsinki – 13. toukokuuta 1899 Helsinki) oli suomalainen kirurgi ja vapaaherra. Hän oli Helsingin yliopiston kirurgian ylimääräinen professori vuosina 1883–1891 ja varsinainen kirurgian professori sekä Kirurgisen sairaalan ylilääkäri vuodesta 1891 kuolemaansa asti. Hänen lihas- ja huuliplastiikkansa saivat aikoinaan paljon huomiota. Hän otti ensimmäisenä Suomessa käyttöön aseptiikan leikkaussalissa.
Elämäkerta > Opinnoista professoriksi

Max af Schulténin isä oli senaatin oikeusosaston varapuheenjohtaja Otto Reinhold af Schultén. Hän kirjoitti ylioppilaaksi 1865 Helsingfors privatlyceumista ja valmistui yliopistolta filosofian kandidaatiksi 1870 ja maisteriksi 1873, lääketieteen kandidaatiksi 1872 ja lisensiaatiksi 1876 sekä lääketieteen ja kirurgian tohtoriksi 1881. Hän opiskeli professori Jakob August Estlanderin johdolla ja teki 1870- ja 1880-luvulla useita opintomatkoja eri Euroopan maihin. Hänen vuonna 1878 hyväksytty väitöskirjansa käsitteli leukanivelen jäykistymistä eli ankyloosia.
Af Schultén toimi vuodesta 1876 Helsingin yleisen sairaalan kirurgisen osaston apulaislääkärinä sekä vuodesta 1878 Helsingin yliopiston kirurgian dosenttina. Hakiessaan kirurgian professuuria hän laati vuonna 1882 professorinväitöskirjan, jossa esitti suorittamansa kokeellisen tutkimuksen aivovamman vaikutuksesta silmän verenkiertoon. Tutkimus sai kansainvälistäkin huomiota. Vakinainen professuuri meni Fredrik Saltzmanille, mutta af Schulténista tehtiin 1883 ylimääräinen kirurgian professori. Hänet valittiin vakinaiseksi professoriksi Saltzmanin siirryttyä lääkintöhallituksen johtoon vuonna 1891.
Elämäkerta > Ylilääkärinä

Af Schultén oli professuurinsa ohella myös Helsingin Diakonissalaitoksen sairaalan ylilääkäri 1883–1890 ja Kirurgisen sairaalan ylilääkäri vuodesta 1891. Kirurgisessa sairaalassa hän uudisti hoitomenetelmät. Hän otti ensimmäisenä Suomessa käyttöön aseptiikan eli käytännöt, joiden tarkoituksena oli estää kokonaan tartunnanaiheuttajien pääsy leikkaussaliin ja leikkaushaavaan. Leikkauksissa otettiin käyttöön steriloidut työvälineet ja siteet sekä sterilointiin käytetyt sublimaattiliuokset. Potilaiden nukutusaineena alettiin käyttää eetteriä kloroformin sijasta ja röntgenlaite hankittiin Kirurgiseen sairaalaan pian sen keksimisen jälkeen.
Kirurgina af Schultén kehitti kekseliäitä ratkaisuja plastiikkakirurgisiin ongelmiin, kuten terveestä kudoksesta muodostetun kudoskielekkeen käytön huulien korjaamiseen huulisyöpäleikkausten yhteydessä. Hän kehitti luumädän jäännösonteloiden täyttämiseen kaksikin uutta menetelmää, vuonna 1896 sääriluuhun luukudoksen käyttöön perustuneen osteoplastian ja 1897 olka- sekä reisiluuhun lihaskudoksen käyttöön perustuneen myoplastian, joista jälkimmäinen jäi pysyvään käyttöön. Hän myös toi Suomeen uuden nivustyrän leikkausmenetelmän.
Elämäkerta > Poliittinen toiminta ja luottamustehtävät

Af Schultén oli poliittisesti aktiivinen ja nuoruudestaan asti innokas svekomanian kannattaja. Hän kuului Vikingen-lehden perustajiin. Hän edusti sukuaan aatelissäädyssä valtiopäivillä 1882, 1885, 1888, 1891, 1894 ja 1897. Hän oli myös Helsingin kaupunginvaltuuston jäsen vuodesta 1882 ja sen puheenjohtaja 1883–1887.
Lisäksi af Schulténilla oli paljon luottamustehtäviä järjestöelämässä. Hän oli muun muassa Taiteilijoiden ja kirjailijoiden eläkekassan sihteeri 1873–1883, Pohjoismaisen kirurgiyhdistyksen perustajajäsen 1882, Finska Läkaresällskapetin puheenjohtaja 1883, Terveydenhoitoyhdistyksen ja Taideteollisuusyhdistyksen hallituksen jäsen, Nylands Nation -osakunnan inspehtori vuodesta 1895 sekä urheiluharrastuksiinsa liittyen Nyländska Jaktklubbenin kommodori 1879–1884 ja Helsingin Soutuklubin perustaja ja ensimmäinen puheenjohtaja vuodesta 1885. Purjehduksen ja soudun ohella hän harrasti voimistelua ja miekkailua.
Elämäkerta > Viimeiset vuodet

Af Schulténilla ilmeni 50-vuotiaana halvaava tylsistyminen (dementia paralytica) eli niin sanottu aivokuppa, joka alkoi haitata hänen työtään. Hän joutui luopumaan työstään vuonna 1898 ja kuoli seuraavana vuonna vain 51-vuotiaana.
Elämäkerta > Perhe

Af Schultén nai 1887 senaattori Alexander August Brunoun tyttären Anna Brunoun (1860–1928). Arkkitehti Marius af Schultén ja kirjailija Ingrid af Schultén olivat heidän lapsiaan. Kenraali Wilhelm Thesleff oli heidän vävynsä. Toimittaja Hugo af Schultén ja kemisti August Benjamin af Schultén olivat Max af Schulténin veljiä.
Anna af Schultén oli suomalaisen lastensuojelun uranuurtajia. Hän perusti vuonna 1893 yhdistyksen Barnavårdsföreningen i Finland.
Aiheesta muualla

Schulten, Maximus af hakuteoksessa Uppslagsverket Finland (2012). (ruotsiksi)
Anna af Schultén, n. 1900
Morten Lauridsen

Morten Lauridsen vastaanottamassa National Medal of Artsia George W. Bushilta.
Morten Lauridsen (s. 27. helmikuuta 1943) on yhdysvaltalainen säveltäjä. Hänet tunnetaan hänen kuoromusiikistaan, jota hän on säveltänyt sekä maallista että hengellistä.
Lauridsen syntyi Colfaxissa, Washingtonin osavaltiossa tanskalaistaustaiseen sukuun. Hän kasvoi Portlandissa Oregonissa ja opiskeli Whitman Collegessa sekä Etelä-Kalifornian yliopistossa.
Lauridsen on voittanut urallaan useita palkintoja. Hänen tunnetuimpiin kuoroteoksiinsa lukeutuu Lux Aeterna (1997).
Montrealin alue

| Montrealin alue |
| --- | --- |
 Montrealin alueen sijainti Quebecissä
Valtio:   Kanada
Provinssi:  Quebec
Hallinto:  
 – hallinnollinen keskus:  Montreal (1 704 694 as., 2016)
Pinta-ala:  625 km²
 – maa:  498 tai 499,26 km²
Väkiluku (2016):  1 942 044
 – väestötiheys:  3 889,8 as./km²
BKT (2014):  118,8 mrd. CAD
Montrealin alue (ransk. Agglomération de Montréal; Montréal, territoire équivalent) on hallinnollinen alue Quebecin provinssissa, Kanadassa. Alueen pinta-ala on 499 neliökilometriä ja väkiluku 1 942 044 (2016),, toisen lähteen mukaan 2 014 221. Alueen hallintokeskus on Montrealin kaupunki (1 704 694 as., 2016).
Aiheesta muualla

Kuvia tai muita tiedostoja aiheesta Montrealin alue Wikimedia Commonsissa
Québec Portal - Regional Portraits - Montréal (06) (Arkistoitu – Internet Archive) (englanniksi, ranskaksi) (gouv.qc.ca)
Québecin hallinnolliset alueet
Abitibi-Témiscamingue
Bas-Saint-Laurent
Capitale-Nationale
Centre-du-Québec
Chaudière-Appalaches
Côte-Nord
Estrie
Gaspésie–Îles-de-la-Madeleine
Lanaudière
Laurentides
Laval
Mauricie
Montérégie
Montreal
Nord-du-Québec
Outaouais
Saguenay-Lac-Saint-Jean
Painonnoston Suomen-mestaruuskilpailut 2010

Painonnoston Suomen-mestaruuskilpailut 2010 kilpailtiin 6.–7. maaliskuuta 2010 Kouvolassa Kuusankosken urheilutalolla. Järjestävänä seurana toimi Kuusankosken Kisa.
Mitalistit > Miehet

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Sarja | Kultaa | Kultaa | Hopeaa | Hopeaa | Pronssia | Pronssia |
| 56 kg | Matias Mukkala | 182 kg (80 kg + 102 kg) | Timo Toivonen | 152 kg (70 kg + 82 kg) |  |  |
| 62 kg | Toni Lintula | 227 kg (106 kg + 121 kg) | Jarkko Welling | 210 kg (96 kg + 114 kg) | Arto Lähdekorpi | 205 kg (94 kg + 111 kg) |
| 69 kg | Milko Tokola | 256 kg (119 kg + 137 kg) | Toni Lappalainen | 230 kg (104 kg + 126 kg) | Marko Mäki-Korpela | 223 kg (103 kg + 120 kg) |
| 77 kg | Sami Raappana | 269 kg (118 kg + 151 kg) | Heikki Ulmanen | 250 kg (115 kg + 135 kg) | Petteri Heinonen | 245 kg (109 kg + 136 kg) |
| 85 kg | Miika Antti-Roiko | 303 kg (133 kg + 170 kg) | Jere Johansson | 276 kg (121 kg + 155 kg) | Vesa Jaakkola | 260 kg (115 kg + 145 kg) |
| 94 kg | Iiro Hartikainen | 289 kg (131 kg + 158 kg) | Eero Oja | 278 kg (123 kg + 155 kg) | Ville Hytönen | 275 kg (120 kg + 155 kg) |
| 105 kg | Toni Puurunen | 323 kg (143 kg + 180 kg) | Jari Hirvonen | 300 kg (140 kg + 160 kg) | Juha Kukkonen | 274 kg (125 kg + 150 kg) |
| yli 105 kg | Teemu Roininen | 335 kg (145 kg + 190 kg) | Erno Ranta | 275 kg (125 kg + 150 kg) | Taneli Tesler | 275 kg (120 kg + 155 kg) |
Mitalistit > Naiset

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Sarja | Kultaa | Kultaa | Hopeaa | Hopeaa | Pronssia | Pronssia |
| 48 kg | Tea Grönman | 115 kg (50 kg + 65 kg) | Pirita Suojaniemi | 89 kg (44 kg + 45 kg) |  |  |
| 53 kg | Sini Kukkonen | 153 kg (68 kg + 85 kg) | Tuija Inkerö | 122 kg (52 kg + 70 kg) | Annukka Rintamäki | 103 kg (45 kg + 58 kg) |
| 58 kg | Heidi Harju | 171 kg (80 kg + 91 kg) | Anna Everi | 166 kg (72 kg + 94 kg) | Jenni Puputti | 156 kg (75 kg + 84 kg) |
| 63 kg | Eija Mustasaari | 142 kg (62 kg + 80) | Maria Koivusipilä | 98 kg (45 kg + 53 kg) |  |  |
| 69 kg | Heli Myllymäki | 150 kg (70 kg + 80 kg) | Taru Itäpelto | 141 kg (66 kg + 75 kg) | Tiina Elomaa | 128 kg (58 kg + 70 kg) |
| 75 kg | Susanna Samuelsson | 155 kg (70 kg + 85 kg) | Ida Salmela | 100 kg (50 kg + 50 kg) |  |  |
| yli 75 kg | Mirka Viitamäki | 162 kg (70 kg + 92 kg) | Katja Greus | 161 kg (71 kg + 90 kg) | Elisa Kallunki | 148 kg (65 kg + 83 kg) |
Lähde